Innotescat omnibus sancte ecclesie filiis presentibus et futuris quod Bernardus Amauges, laudante uxore sua et filia sua, dedit Deo et sancte Marie de Firmitate et monachis ejusdem loci quicquid habebat in territorio de la Valetta et in appendiciis ejusdem territorii, et promisit tuitionem contra omnes homines cunctis diebus vite sue. Testes: Girardus, dominus de Senvinis, Bernardus Galters de Utchum, Galterius li Mora, Hugo, prepositus Castelli Novi.